cyanic-selkie/wikianc huggingface dataset:
चित्रल राष्ट्रीय उद्यान
बर्मोग्लाशट
पार्क का बर्मोग्लाष्ट हिस्सा वह जगह है जहां पूर्व मेहतर का ग्रीष्मकालीन किला स्थित है। चित्रल राज्य के अस्तित्व के समय, मेहतर और उनके परिवार गर्मियों में यहां जाने के लिए उपयोग करते हैं। किले का निर्माण इस तरह से किया गया था कि उसने पूरे शहर को नजरअंदाज कर दिया। यह समुद्र तल से 2800 मीटर से अधिक की ऊंचाई पर मौजूद है।
साहिब बीवी और बॉस
सारांश
सन्नी एक अभिनेता बनना चाहता है, लेकिन वह बेरोजकर रहता है। इस कारण घर का खर्चा चलाने के लिए उसकी पत्नी नौकरी खोजती है। वह एक ऐसे कंपनी में कार्य करती है, जहाँ केवल कुंवारों को ही नौकरी मिलती है। इस कारण वह झूठ बोल देती है की उसकी शादी नहीं हुई है। मंदोदरी का भतीजा विनोद (ध्रुव सिंह) उसके पीछे पड़ा रहता है।
एक दिन अनिशा और सन्नी को एक साथ देखने के बाद वह एक और झूठ बल देती है कि उसकी एक जुड़वा बहन मनीषा है, जो उसी की तरह दिखती है और सन्नी की उससे शादी हुई है। इसके बाद सन्नी, अनिशा को बचाने के लिए बलमा पांडे बन जाता है। लेकिन उसे देख कर मन्दोदरी उससे प्यार करने लगती है और उसे भी अपने कार्यालय में नौकरी दे देती है।
निर्माण
इसका निर्माण एफ़आईआर के ही निर्माण दल ने किया है। यह हम आपके घर में रहते हैं के स्थान पर प्रसारित होगा।
अमरपुर, बाँका
अमरपुर (Amarpur) भारत के बिहार राज्य के बाँका ज़िले में स्थित एक नगर है।
मिरात-उल-उरूस
मिरात उल-उरूस (, अर्थ: दुल्हन का आइना) नज़ीर अहमद देहलवी द्वारा लिखा गया और सन् १८६९ में प्रकाशित हुआ एक उर्दू उपन्यास है। यह उपन्यास भारतीय और मुस्लिम समाज में महिला शिक्षा को बढ़ावा देने वाले कुछ तत्वों के लिए प्रसिद्ध है और इससे प्रेरित होकर हिन्दी, पंजाबी, कश्मीरी और भारतीय उपमहाद्वीप की अन्य भाषाओं में भी इस विषय पर आधारित उपन्यास लिखे गए। छपने के २० वर्षों के अन्दर-अन्दर इस किताब की १ लाख से अधिक प्रतियाँ बिक चुकी थीं। यह अक्सर उर्दू भाषा का पहला उपन्यास माना जाता है।
कथानक
यह कहानी दिल्ली की दो मुस्लिम बहनों - अकबरी और असग़री - पर आधारित है। उपन्यास का पहला भाग अकबरी की दास्तान बताता है जिसने अमीरी और आराम में जन्म लिया। उसे आलसी और कम पढ़ा-लिखा बताया गया है। जब वह विवाह के बाद अपने पति के घर जाती है तो अपने नासमझी और बुरे बर्ताव से उसपर तरह-तरह के दुख पड़ते हैं। उपन्यास के दुसरे भाग में असग़री की कहानी है जो सदाचारी, मेहनती और अधिक शिक्षित है। उसे बेकार की गपशप से घृणा है और वह अपने मोहल्ले की प्यारी है। जब उसकी शादी होती है तो उसके जीवन में भी कई कठिन बदलाव आते हैं लेकिन अपनी मेहनत, अच्छे स्वभाव और शिक्षित व्यवहार से वह अपने पति के परिवार और अपने नए मोहल्ले के लोगों में प्रेमपूर्वक बस जाती है। कहानी में इन दोनों स्त्रियों के जीवन को तरह-तरह के उतार-चढ़ाव से गुज़रते हुए दिखाया गया है।
उत्तर कथा
१८७३ में नज़ीर अहमद ने इस उपन्यास की दूसरी कढ़ी 'बनात उल-नाश' ( अर्थ: अर्थी की बेटियाँ, जो अरबी भाषा में सप्तर्षि तारामंडल का नाम है) के नाम से प्रकाशित की। इसमें असग़री को अपने मोहल्ले में एक कन्या-पाठशाला चलते हुए दिखाया गया है।
टेलिविज़न धारावाहिक
पाकिस्तान टेलिविज़न ने 'मिरात उल-उरूस' ही के नाम का एक धारावाहिक बनाया जिसमें आरिफ़ा सिद्दीक़ी ने असग़री का पात्र अदा किया।
२०१५
२०१५ ग्रेगोरियन कैलेंडर के गुरुवार को शुरू हुआ एक वर्ष था।
खड़हारा
खड़हारा (Kharhara) भारत के बिहार राज्य के बाँका ज़िले में स्थित एक नगर है। यहाँ भारत के स्वतंत्रता संग्राम के शहीद, सतीश झा, का जन्म हुआ था, जिन्होंने सन् 1942 में पटना सचिवालय पर राष्ट्रीय ध्वज फहराया था।
तेरियाकी
तेरियाकी (हिरागाना - てりやき)जापानी खाने की एक पाक विधि है जिसमें मांस को लौहतप्त कर या आग पर गर्म कर सौय सॉस तथा चीनी में डालकर बनाया जाता है। इसका नाम इसके चमकते रंग से आया है। तेरियाकी सॉस भी बहुत लोकप्रिय है। जापान में मुख्यतः मछलियों का (साल्मन, ट्यूना, मेकेरेल) इस्तेमाल होता है, जबकि पश्चिमी जगत में मांस, चिकन, बत्तख, गो, सूकर इत्यादि का इस्तेमाल होता है।
कृष्‍णा राज
कृष्‍णा राज,भारत के उत्तर प्रदेश की पंद्रहवी विधानसभा सभा में विधायक रहीं। 2007 उत्तर प्रदेश विधान सभा चुनाव में इन्होंने उत्तर प्रदेश के लखीमपुर खीरी जिले के मोहम्‍मदी(अ0जा0) विधान सभा निर्वाचन क्षेत्र से भाजपा की ओर से चुनाव में भाग लिया।
अल्फ़ा डोरेडस तारा
अल्फ़ा डोरेडस (Alpha Doradus) या α डोर (α Dor) डोरेडो तारामंडल का सबसे रोशन तारा है। इसका सापेक्ष कांतिमान +3.26 और +3.30 के बीच मापा जाता है। पृथ्वी से एक दिखने वाला यह तारा वास्तव में एक द्वितारा है जो हमारे सौर मंडल से 169 प्रकाशवर्ष दूर स्थित है। इस द्वितारा मंडल में एक B-श्रेणी का उपदानव तारा एक A-श्रेणी के दानव तारे की 12 वर्ष की कक्षीय अवधि के साथ परिक्रमा कर रहा है।
डेविड ह्यूम
डेविड ह्यूम (१७११-१७७६) आधुनिक काल के विश्वविख्यात दार्शनिक थे। वे स्काटलैंड (एडिनबरा) के निवासी थे। आपके मुख्य ग्रंथ हैं - 'मानव प्रज्ञा की एक परीक्षा' (An Enquiry Concerning Human Understanding) और 'नैतिक सिद्धांतों की एक परीक्षा' (An Enquiry Concerning the Principles of Morals)
ह्यूम का दर्शन अनुभव की पृष्ठभूमि में परमोत्कृष्ट है। आपके अनुसार यह अनुभव (impression) और एकमात्र अनुभव ही है जो वास्तविक है। अनुभव के अतिरिक्त कोई भी ज्ञान सर्वोपरि नहीं है। बुद्धि से किसी भी ज्ञान का आविर्भाव नहीं होता। बुद्धि के सहारे मनुष्य अनुभव से प्राप्त विषयों का मिश्रण (संश्लेषण) एवं विच्छेदन (विश्लेषण) करता है। इस बुद्धि से नए ज्ञान की वृद्धि नहीं होती।
परिचय
प्रत्यक्षानुभूत वस्तुओं में संबंध होते हैं, जो तीन प्रकार के हैं - सादृश्य सन्निकर्ष (साहचर्य या सामीप्य) तथा कारणता। समानता के आधार पर एक वस्तु से दूसरी का स्मरण होना, निकटता के कारण घोड़े से घुड़सवार की याद आना और सूर्य को प्रकाश का कारण समझना, इन विभिन्न संबंधों के उदाहरण हैं।
उपर्युक्त तीन संबंधों में कारणता संबंध ने दार्शनिकों का ध्यान अधिक आकृष्ट किया। 'कारणता' के संबंध में ह्यूम का विचार है कि 'कारणता' का आरोप करना व्यर्थ है। कारण और कार्य का संबंध वास्तविक नहीं है। बाह्य जगत् में हम दो घटनाओं को साथ घटते देखते हैं। ऐसा सदैव होने की अनुभूति के आधार पर हम एक को कार्य और दूसरे को कारण समझ लेते हैं। सूर्य के चमकने से प्रकाश की सदैव प्राप्ति है, अवश्य; परंतु इससे एक को कारण और दूसरे को कार्य कैसे कहा जा सकता है? वास्तव में दोनों के मध्य किसी भी 'कारण संबंध' का अनुभव नहीं होता। इसीलिए ह्यूम के मतानुसार कार्य पूर्णतया कारण से भिन्न है और उन्हें एक को दूसरे में सन्निहित समझना मूर्खता है। 'प्रकृति समरूपता' और 'कारणता' का उद्भव मनोवैज्ञानिक पृष्ठभूमि से होता है। दूसरे शब्दों में यों कहें कि इनका भावपक्ष ही प्रधान है, विषयपक्ष नहीं।
'कारणता' के सदृश ही द्रव्य (Substance) में आस्था रखना भ्रमपूर्ण है। किसी भी वस्तु में विभिन्न गुणों के अतिरिक्त और कुछ भी नहीं है। 'ये गुण किसी 'आश्रय' (Support) में हैं,' ऐसा समझना उचित नहीं। इस प्रकार के 'आश्रय' का ज्ञान अनुभव के परे है। किसी वस्तु से एक एक कर यदि अन्यान्य गुणों को हटाया जाए तो अंत में शून्यता ही शेष रहती है। अत: द्रव्य का अस्तित्व दंतकथा मात्र है। इस प्रकार ह्यूम के विचार में 'कारणता' के समान ही द्रव्य में विश्वास का हेतु आत्मगत अभ्यास है, जिसे भ्रमवश विषयगत बनाया जाता है।
भौतिक द्रव्य की भाँति ही ह्यूम मानसिक द्रव्य को भी नहीं मानते। उनके अनुसार आत्मा या मन अनुभवों के एकीकरण के अलावा और कुछ नहीं है। मन एक रंगमंच मात्र ही है जहाँ भाव, विचार, अनुभव इत्यादि मानसिक व्यवस्थाएँ नृत्य करती दिखाई देती हैं; परंतु वह मन भी स्वत: अनुभव से परे रहता है। इन मानसिक विचारों का 'आश्रय' मन या आत्मा है, इसकी पुष्टि अनुभव से कतई नहीं होती।
धर्म के संबंध में ह्यूम की धारणा है कि इसकी उत्पत्ति मनुष्य की आध्यात्मिक पृष्ठभूमि से नहीं बल्कि भौतिक परिवेश से होती है। इसका आधार संवेदना है, भावना नहीं। मानवस्वभाव धर्म का उत्प्रेरक अवश्य है, पर वह स्वभाव बुद्धि पर आधारित नहीं है, अनुभव से पोषित है। इस स्वभाव का संचालन मानसिक चिंतन से नहीं होता, भय और शारीरिक सुख से नियंत्रित होता है। यह आशा और उत्सुकता ही है जो अदृश्य शक्ति में आस्था उत्पन्न करती है और उससे भविष्य में मंगल होने की कामना को जन्म देती है।
धर्म की धारणा के समान ही ह्यूम ने अनुभवागोचर ईश्वर का भी खंडन किया। प्राकृत वस्तुओं को देखकर उनके कारण की जिज्ञासा स्वाभाविक है। परंतु संसार को कार्य मानकर उसका कारण ईश्वर को मान लेना अनुभव के परे है। वास्तव में कार्यकारण-भाव तथा उसके द्वारा ईश्वर में आस्था का बोध स्वाभाविक नहीं है। निश्चय ही जो अनुभव से परे है उसे न हम जान सकते हैं और न सिद्ध ही कर सकते हैं। यह सही है कि ह्यूम ने ईश्वर के अस्तित्व में अविश्वास नहीं किया, परंतु वे अंत तक कहते रहे कि उसका ज्ञान संभव नहीं है। इस प्रकार ह्यूम ने दर्शन के क्षेत्र में अपने को समीचीन संशयवादी सिद्ध किया।
काताकाना
काताकाना जापानी भाषा को लिखने के लिए प्रयुक्त लिपि है। इसमें प्रायः उन शब्दों को लिखा जाता है जो चीनी (या विदेशी) मूल के हैं लेकिन जापान में उनका उच्चारण या अर्थ अलग हैं। जापानी लिखने के लिए हिराकाना और कांजी का भी इस्तेमाल होता है।
भौतिक समुद्र विज्ञान
भौतिक समुद्र विज्ञान समुद्र विज्ञान की वह शाखा है जो समुद्रों के भीतर भौतिक नियमों के संचालन की व्याख्या खोजता है।
तेक्विक्सकुऐक
तेक्विक्सकुऐक (स्पैनिश: Tequixquiac) मेक्सिको के ओक्साका राज्य में स्थित एक शहर है।
महगामा
महगामा (Mahagama) भारत के झारखंड राज्य के गोड्डा ज़िले में स्थित एक शहर है। यह राष्ट्रीय राजमार्ग १३३ पर स्थित है।
हिरागाना
हिराकाना या हिरागाना जापानी भाषा में प्रयुक्त तीन प्रमुख लिपियों में से एक है। अन्य दो हैं - काताकाना और कांजी, यद्यपि यूरोपीय शब्दों के लिए रोमाजी का भी प्रयोग होता है।
हिरागाना शुद्ध जापानी शब्दों के लिए इस्तेमाल होता है जबकि अन्य चीनी शब्दों के चीनी यथावत या जापानीकृत उच्चारण लिखने के लिए होता है।
ग्लैमर
फ़ैशन की दुनिया में ग्लैमर अत्यधिक चकाचौंध और आकर्षित करने वाली सजावट को कहते हैं। ऐतिहासिक रूप से इसका इस्तेमाल किसी जादुई करामात से था, जिसमें देखने वाला, उपस्थित चीजों को किसी अलग नजर से देखता था।
शिश्न मुण्ड
नर मानव की शरीर रचना के सन्दर्भ में, शिश्न के अन्तिम भाग के गोलीय भाग को शिश्न मुण्ड (glans penis) कहते हैं। नर मानव का शिश्न मुंद तथा मादा मानव (स्त्रियों) का भगशिश्निका मुंड (clitoral glans) समजात अंग (homologous) हैं।
नवाब काजिम अली खां उर्फ नावेद मियां
नवाब काजिम अली खां उर्फ नावेद मियां,भारत के उत्तर प्रदेश की पंद्रहवी विधानसभा सभा में विधायक रहे। 2007 उत्तर प्रदेश विधान सभा चुनाव में इन्होंने उत्तर प्रदेश के रामपुर जिले के स्‍वार टाण्‍डा विधान सभा निर्वाचन क्षेत्र से सपा की ओर से चुनाव में भाग लिया।
बकुलाही नदी
बकुलाही नदी (Bakulahi River) भारत के उत्तर प्रदेश राज्य में बहने वाली एक नदी है। यह रायबरेली ज़िले के भरतपुर झील से उत्पन्न होकर उत्तर प्रदेश के कई ज़िलों से गुज़रती है।
इतिहास
बकुलाही नदी अति प्राचीन वेद वर्णित नदी है। इस नदी का प्राचीन नाम 'बालकुनी' था, किन्तु बाद में परिवर्तित होकर 'बकुलाही' हो गया। बकुलाही शब्द लोक भाषा अवधी का शब्द है। जनश्रुति के अनुसार बगुले की तरह टेढ़ी-मेढ़ी होने के कारण भी इसे बकुलाही कहा जाता है।
उद्गम
बकुलाही नदी उद्गम का उत्तर प्रदेश के रायबरेली ज़िला के भरतपुर झील से हुआ है। वहां से चलते हुए यह नदी बेंती झील, मांझी झील और कालाकांकर झील से जलग्रहण करते हुए बड़ी नदी का स्वरूप प्राप्त करती है।प्रतापगढ़ मुख्यालय के दक्षिण में स्थित मान्धाता ब्लॉक को हरा-भरा करते हुए यह नदी आगे जाकर खजुरनी गांव के पास गोमती नदी की सहायक नदी सई में मिल जाती है।
पौराणिक उल्लेख
बकुलाही नदी का संक्षिप्त वर्णन वेद पुराण तथा कई धर्मग्रंथों में है। महर्षि वाल्मीकि द्वारा रचित वाल्मीकि रामायण में बकुलाही नदी का उल्लेख किया गया है। वाल्मीकि रामायण में बकुलाही नदी का जिक्र इस प्रकार है, जब भगवान राम के वन से वापस आने की प्रतीक्षा में व्याकुल भरत के पास हनुमान जी राम का संदेश लेकर पहुंचते हैं। हनुमान जी से भरत जी पूछते हैं कि मार्ग में उन्होंने क्या-क्या देखा। इस पर हनुमान जी का उत्तर होता है-
वहीं इस नदी का वर्णन श्री भयहरणनाथ चालीसा के पंक्ति क्रमांक 27 के इन शब्दों में है-
राष्ट्रीय बीज निगम
राष्ट्रीय बीज निगम (नेशनल सीड्स कॉर्पोरेशन/एनएससी) कृषि एवं किसान कल्याण मंत्रालय के प्रशासनिक नियन्त्रण में भारत सरकार के पूर्ण स्वामित्व के अन्तर्गत अनुसूची 'बी' की एक प्रथम श्रेणी मिनीरत्न कम्पनी है। एनएससी की स्थापना 1963 में बीज भवन नई दिल्ली में की गई। वर्तमान में, यह अपने पंजीकृत बीज उत्पादकों के माध्यम से लगभग 600 किस्मों के बीजों का उत्पादन कर रही है। देश भर में इसके लगभग 12500 पंजीकृत बीज उत्पादक हैं, जो विभिन्न कृषि-जलवायु परिस्थितियों में बीज उत्पादन का कार्य कर रहे हैं। वर्तमान में निगम का कुल व्यापार 600 करोड़ से अधिक का है। निगम में 60 फसलो के बीज उत्पादन का कार्य किया जााता है।2017-18 में 841.55 करोड़ का कारोबार हुआ।10 क्षेत्रीय कार्यालय तथा 65 प्रक्षेत्र कार्यालय फैले हुए हैं। ओर 8 फार्म कार्यालय है। बीज उत्पादन में अधिक बल तिलहनों, दलहनों और संकर प्रजातियों और सब्जियों के बीजों के उत्पादन पर दिया जाता है। एनएससी ने नई दिल्ली, सिकन्दराबाद, भोपाल, कोलकाता और पुणे में पांच गुण नियन्त्रण प्रयोगशालायें स्थापित की हैं, जोकि बीज की गुणवत्ता को बनाये रखने के लिए बीज परीक्षण का कार्य करती है।
एनएससी गुणवत्ता वाले बीजों के उत्पादन और वितरण के अतिरिक्त केले इत्यादि के ऊतक खेती द्वारा तैयार किए गए पौध के उत्पादन और अपने एमओयू साझेदारों के माध्यम से फलों के पौध / बीजू पौध खरीदकर कर आपूर्ति करने का कार्य भी करती है। बीजों का विपणन तीन माध्यमों के द्वारा अर्थात् बीज विक्रेताओं के माध्यम से बीजों बिक्री, राज्य सरकारों तथा भारत सरकार को बीजों की बिक्री तथा मिनी किटों की आपूर्ति और अपने स्वयं के बीज बिक्री केन्द्रों के माध्यम से बीजों की बिक्री के द्वारा किया जाता है। निगम के लगभग 2800 बीज विक्रेता हैं, जो कुल बिक्री कारोबार के 65% से अधिक बिक्री करते हैं।
अल्लाह
अल्लाह शब्द अरबी भाषा के दो शब्दों अल-इलाह से मिलकर बना है। अल शब्द को वैसे ही इस्तेमाल करते हैं जैसे अंग्रेज़ी का शब्द ‘the’. इलाह का मतलब होता है पुज्य या 'उपास्य'। अल्लाह शब्द "एक सृजनकर्ता" के लिए इस्तेमाल होता था। इसे हिंदुओं द्वारा प्रचलित शब्द भगवान के उदाहरण से समझ सकते हैं।
भगवान शब्द किसी एक देवता के लिए इस्तेमाल नहीं होता है। भगवान शब्द इस्तेमाल किया जाता है सृष्टि रचयिता के लिए। ठीक उसी तरह अरबी शब्द अल्लाह है|
इस्लाम में अल्लाह को लेकर धारणा
इस्लाम के बुनियादी विचारों और मुसलमान उलेमा धर्म के सामूहिक सहमत के अनुसार, अल्लाह एक है, अल्लाह एक जाति एकमात्र है, जो शरीर से पाक़ अर्थात् निराकार है, इसके सिवा कोई पूज्य नहीं, उसके लिए कोई छवि (रूप या फोटो या समानता या उदाहरण) नहीं, उसके लिए कोई नजीर (वैकल्पिक या हम पलड़ा) नहीं, उसकी कोई औलाद (बेटा या बेटी) नहीं, उसके कोई माता पिता (इसे बनाने वाला/वाली मां या पिता) नहीं, उसके लिए कोई सअहबह (पार्टनर या पत्नी) नहीं और उसका कोई साझी (संगी या साथी या साथ) नहीं । वो ही जीवन देता है और वो ही मृत्यु देता है । सात आसमान जमीन समुद्र सितारे चांद सूरज इनसान जीन फरिश्तों और हर एक चीज को पैदा करने वाला अल्लाह ही है । अल्लाह बहुत ही मेहरबान है । और रहम करने वाला है ।
ज़रफ़शान नदी
ज़रफ़शान नदी (ताजिकी: Дарёи Зарафшон, दरिया-ए-ज़रफ़शान; अंग्रेज़ी: Zeravshan River, ज़ेरवशान रिवर) मध्य एशिया की एक नदी है।
यह ताजिकिस्तान में पामीर पर्वतमाला में शुरू होती है और ३०० किमी पश्चिम की और ताजिकिस्तान के अन्दर ही बहती है। ताजिकिस्तान के पंजाकॅन्त (Панҷакент) शहर से गुज़रती हुई फिर यह उज़बेकिस्तान में दाख़िल होती है और उत्तर-पश्चिम की तरफ़ बहती है। फिर यह समरक़न्द की प्रसिद्ध नगरी के पास से निकलती है, जो पूरी तरह इस नदी द्वारा बनाए गए नख़लिस्तान (ओएसिस) पर निर्भर है (बिना इस नदी के यह एक मरूभूमी होता)। समरक़न्द से आगे चलकर उज़बेकिस्तान के नवोइ (Навоий) और बुख़ारा के शहरों से गुज़रकर क़ाराकुल शहर पहुँचती है और फिर आगे के रेगिस्तान की रेतों में ओझल हो जाती है। किसी ज़माने में यह और भी आगे चलकर अपने पानी को आमू दरिया में मिला देती थी, लेकिन वर्तमान में उस तक पहुँचने से पहले ही रेगिस्तान इसे सोख लेता है। इस बदलाव का मुख्य कारण यह है कि ज़रफ़शान का बहुत सा पानी अब सिंचाई के लिए खींच लिया जाता है जिस से इसके आगे के हिस्से में पानी का बहाव बहुत ही कम हो चुका है।
नाम की उत्पत्ति और रेत में सोने की मौजूदगी
फ़ारसी में "ज़रफ़शान" का मतलब "सोने की फुहार वाली" है। इसका नाम यह इसलिए पड़ा क्योंकि इसके ऊपरी हिस्से में रेत में कुछ सोने के कण मिलते हैं। इसके दोनों शब्दों ("ज़र" और "अफ़शान") का वर्णन इस प्रकार है -
उच्चारण सहायता
ध्यान दीजिये की "बुख़ारा" जैसे शब्दों में 'ख़' की ध्वनि का उच्चारण 'ख' से थोड़ा भिन्न है।
अल्लाह
शब्द व्युत्पत्ती
अल्लाह शब्द अल + इलाह शब्दों से बना है। इलाह शब्द का अर्थ सेमेटिक भाषाओं में ओर इब्रानी भाषा और पवित्र ग्रन्थों में भी देखा जा सकता है, जिस का अर्थ स्थूल रूप से "पूज्य या‌ उपास्य" है अल्लाह का मतलब होता है कि इसके सिवा कोई इबादत के लायक नहीं ।
क़ुरान में अल्लाह का शब्द और विचार
क़ुरान का पहला अध्याय सूरा फ़ातिहा यह प्रकट कर्ता है "अल-हम्दु लिल्लाहि रब्बिल आलमीन, अर-रह्मा निर्रहीम"। अर्थात् सारी प्रशंशा उस अल्लाह (ईश्वर) के लिये हैं, जो सारे जगतों का रब (पालने वाला) है, और वह दयावान और कृपाशील है।
क़ुरान का ११२ वां अध्याह सूरा इख़लास यह प्रकट करता है
" क़ुल हु अल्लाहु अहद, अल्लाह उस-समद, लम-यलिद, वलम-यूलद वलम-यकुल-लहु कुफ़ुवन अहद"। अर्थात् "कहो (हे मुहम्मद) अल्लाह (ईश्वर या पुज्य) एक है, वह चिरंतन है, वह न ही किसी से जना है, और न ही कोई उससे जना है, उसके समान कोई नहीं है।"
इन हेतुवों के अर्थ में देखें तो अल्लाह एक है और सर्वत्र कर्तृत्व परायण, सर्व जगत की निर्माता कहा गया है।
अल्लाह के निन्यानबे नाम
गुण, विशेषताओं और विशेषणों के आधार पर अल्लाह के ९९ नाम हैं। पूरा विवरण के लिए देखें अल्लाह के ननानवे नाम/ अल्लाह के निन्यानबे नाम प्रसिद्ध हैं जिनमें से अधिकांश कुरान में हैं। अल्लाह व्यक्तिगत नाम है और यह निन्यानबे गुणों नाम हैं जिन्हें आसमाय अल्लाह हसन कहा जाता है। जैसे रहमान, आलरहीम, आलनोर आदि। अल्लाह के बारे में अधिक विवरण पुस्तकों में मिल सकता है।
टाइपोग्राफी
अल्लाह शब्द के लिखित रूप में "ल" और "ह" के बीच आने वाले "आ" स्वर के लिए एलिफ का इस्तेमाल नहीं होता है। ऐसा इसलिए है क्योंकि शुरूआती अरबी वर्तनी में आदतन "आ" के लिए अलिफ़ अक्षर का प्रयोग नहीं किया जाता था। हालांकि, मुखर वर्तनी में, उच्चारण को इंगित करने के लिए शादाब के शीर्ष पर एक छोटी सी डाईक्रिटिक एलिफ जोड़ी जाती है।
यूनिकोड
यूनिकोड में अल्लाह के लिए एक कोड बिंदु आरक्षित है, ﷲ = U + FDF2, अरबी प्रस्तुति फ़ॉर्म-ए ब्लॉक में, जो "कुछ पुराने, विरासत चरित्र के साथ संगतता के लिए मौजूद है जो सीधे प्रस्तुति रूपों को इनकोड करता है"; यह नए पाठ के लिए हतोत्साहित करता है। इसके बजाय, अल्लाह शब्द को अपने व्यक्तिगत अरबी अक्षरों द्वारा दर्शाया जाना चाहिए, जबकि आधुनिक फ़ॉन्ट तकनीक वांछित संयुक्ताक्षर प्रदान करेगी।
कोड के बिंदु U + 262B (☫) पर, विविध प्रतीकों के रेंज में, ईरान के हथियारों के कोट के रूप में उपयोग किए जाने वाले शब्द का सुलेख संस्करण यूनिकोड में एन्कोड किया गया है।
तोरो
तोरो ( 灯籠, Toro ) जापान में प्रयोग होने वाली एक पारम्परिक लालटेन है जो पत्थर, लकड़ी या धातु की बनी होती है। इसका प्रयोग बौद्ध मंदिरों में हुआ करता था जहाँ इन्हें महात्मा बुद्ध के लिए श्रद्धांजलि मन जाता था। हेइआन काल (७९४-११८५ ईसवी) के बाद इन्हें शिन्तो धर्म के मंदिरों और निजी निवासों में भी लगाया जाने लगा।
दामोदर पंडित
दामोदर पण्डित हिन्दी के प्रथम वैयाकरण थे। उनके द्वारा रचित उक्ति-व्यक्ति-प्रकरण हिंदी-व्याकरण का पहला ग्रंथ है। इसका रचना काल १२वीं शती का पूर्वार्द्ध माना जाता है। दामोदर पण्डित बनारस के निवासी थे।
कादिर राणा
क़ादिर राणा पश्चिम उत्तर प्रदेश के क़द्दावर नेता के रूप में जाने जाते हैं । ,भारत के उत्तर प्रदेश की पंद्रहवी विधानसभा सभा में विधायक रहे। 2007 उत्तर प्रदेश विधान सभा चुनाव में इन्होंने उत्तर प्रदेश के मुजफ्फरनगर जिले के मोरना विधान सभा निर्वाचन क्षेत्र से रालोद की ओर से चुनाव में भाग लिया।
१८ सितम्बर २०१८ को मुज़फ़्फ़रनगर के एक न्यायालय ने सोलह राजनेतालों के विरुद्ध गिरफ़्तारी वॉरेंट जारी किए थे, जिनमें बी एस पी के कादिर राणा के अलावा भाजपा के भरतेंदु सिंह और संगीत सोम भी शामिल थे ।
कालीचरन राजभर
कालीचरन राजभर,भारत के उत्तर प्रदेश की पंद्रहवी विधानसभा सभा में विधायक रहे। 2007 उत्तर प्रदेश विधान सभा चुनाव में इन्होंने उत्तर प्रदेश के गाजीपुर जिले के जहूराबाद विधान सभा निर्वाचन क्षेत्र से बसपा की ओर से चुनाव में भाग लिया।
यूरोक्षेत्र
यूरोक्षेत्र, आधिकारिक रूप में यूरो क्षेत्र कहा जाता है। यह एक आर्थिक और मौद्रिक संघ (ईएमयू) है जो यूरोपीय संघ के १९ सदस्य राष्ट्र ने यूरो (€) को अपना आधिकारिक मुद्रा माना है।
यूरोक्षेत्र में अभी 20 सदस्य राष्ट्र हैं जो यूरो (€) को अपना आधिकारिक मुद्रा मानता हैं और इसी से कार्य करता हैं वें देश हैं :- आस्ट्रिया, बेल्जियम, एस्तोनिया, फिनलैंड, फ्रांस, जर्मनी, ग्रीस, आयरलैंड, ईटली, लात्विया, लिथुआनिया, लक्जमबर्ग, माल्टा, नीदरलैंड, पुर्तगाल, स्लोवाकिया, स्लोवानिया और स्पेन।
यूटीसी+०४:३०
यूटीसी+४:३० (UTC+04:30) यूटीसी से +04:30 घंटे आगे का समय मंडल है। इसका निम्न तरीकों से उपयोग होता है।
मानक समय के तौर पे
मानक समय के तौर पे पूरे वर्ष इसका उपयोग निम्नलिखित क्षेत्रों में होता है।
भिदौनी
भिदौनी (Bhidauni) भारत के उत्तर प्रदेश राज्य के मथुरा ज़िले में स्थित एक गाँव है। भिदौनी बाजना रोड में शामिल होने राया रोड पर मथुरा से लगभग 45 किलोमीटर की दूरी पर है। सुरीर गांव से तीन किलोमीटर की दूरी पर स्थित एक नगर है।
जनसांख्यिकी
जनसंख्या जनगणना 2011 के अनुसार गांव की कुल आबादी 3,256 है। गांव का औसत अनुपात 880 है और बाल लिंग अनुपात 8 9 0 है। दोनों अनुपातों के लिए उत्तर प्रदेश राज्य औसत क्रमशः 912 और 902 है।
चिकित्सा व्यवस्था
गाँव में कोई अस्पताल या स्वास्थ्य केंद्र मौजूद नहीं है। यहाँ रहने वाले लोग पास के कस्बों और शहरों में इलाज के लिए जाते है,  पास के सरकारी अस्पतालों का भी बुरा हाल है यहाँ जाने वाले लोगो की कोई सुनवाई नहीं होती कभी - कभी तो उनको बुनियादी चिकित्सा मिल पाना भी संभव नहीं हो पाता है।
संगीत
ब्रज भूमि और संगीत का पुराना संगम है। गाँव के लोग मुख्य रूप से श्री कृष्णा  भजन और रास लीला के गीत  गाते और सुनते हैं। कुछ विशेष अवसरों  पर हरयाणवी  गाने के साथ नृत्य भी चलन में हैं | यहाँ पर होली के अवसर पर गाँव के चौराहों   पर रसिया गाते हैं और गाँव की  औरतों  के साथ  नृत्य और लठ मरकर होली भी खेली जाती है।
जेंडर ऐप
ज़ेंडर (अंग्रेजी: Xender) एक प्रकार की अनुप्रयोग (एप्लीकेशन/Application) है जो एंड्रॉएड ,आईओएस तथा विंडोज़ जैसे कंप्यूटर प्लेटफॉर्म पर उपलब्ध है। इसकी मदद से हम किसी भी प्रकार की कोई भी फाइल चंद क्षणों में आदान-प्रदान कर सकते हैं।<ref name=अम
सड़कों की ज्यामितीय डिजाइन
सड़कों की दिशा या ढाल में परिवर्तन लाने के लिये, विशेषकर जिन सड़कों पर तेज गाड़ियाँ चलने की संभावना हो, भली भाँति आकल्पित (डिजाइन किये) मोड़ आवश्यक होते हैं। मूलत: मोड़ दो प्रकार के होते हैं: क्षैतिज मोड़ (वृतीय और संक्रामी) तथा ऊर्ध्वाधर मोड़।
क्षैतिज मोड़
किसी मुख्य मार्ग पर तेज चलने वाली गाड़ी के लिये क्षैतिज दिशा में एकदम परिवर्तन लाना असंभव है, जबतक कि वह बिलकुल रूक न जाए। किंतु यदि सड़क में उपयुक्त क्षैतिज मोड़ दिया जाय, तो दिशा परिवर्तन क्रमश: और सुविधा के साथ, रोकने की आवश्यकता का अनुभव किए बिना ही, किया जा सकता है। सड़क जिस चाल के लिये बनी है और उसकी सतह जिस प्रकार की है, इनके ऊपर ही क्षैतिज मोड़ो के अभिकल्पन निर्भर हैं। विभिन्न चालों के लिये न्यूनतम त्रिज्याएँ निम्नलिखित हैं:
आकल्पित चाल ५०, ४०, ३०, २०, मील प्रति घंटा
मोड़ की न्यूनतम त्रिज्या ८००, ५००, ३००, २५० फुट में
मोड़ पर अतिरिक्त चौड़ाई २, ३, ३, ४ फुटों में
क्षैतिज मोड़ों में उपयुक्त उठान भी देनी चाहिए। मोड़ पर गोले की चौड़ाई भी बढ़ा देनी चाहिए, जैसा ऊपर की तालिका में दिखाया है। सभी मोड़ अधिकतम व्यवहार्य त्रिज्या वाले होने चाहिए।
संक्रामी मोड़
सड़क के सीधे भाग पर तेजी से चलती हुई कोई गाड़ी जब भी मोड़ में प्रवेश करती है, तब अपकेंद्री बल की आकस्मिक क्रिया के कारण यात्रियों को कुछ असुविधा की अनुभुति होती है।
संक्रामी मोंड़ द्वारा सीधे भाग और वृतीय मोड़ के बीच सरल परिवर्तन सुनिश्चित हो जाता है, जिससे सड़क के प्रयोक्ताओं को दिशा परिवर्तन में असुविधा की अनुभूति नहीं होती। सड़कों में संक्रामी मोड़ का सामान्य रूप सर्पिल होता है।
ऊर्ध्वाधर मोड़
सड़क की लंबाई में जहाँ कहीं भी ढाल बदलती है, ढालों के कटान पर उपयुक्त ऊर्ध्वाधर मोड़ देकर गोलाई कर देनी चाहिए। इन मोड से ढाल में परिवर्तन सुगम हो जाता है, जिससे तेज चलनेवाली गाड़ी में यात्रियों को असुविधा की अनुभूति नहीं होती और सड़क का आगे दूर तक का मार्ग दिखाई देता रहता हैं। ऊर्ध्वाधर मोड़ों के आकल्पन में कल्पित चाल, आगे कितनी दूर तक दिखाई देना आवश्यक है और कटान पर की ढाल, इन तीन बातों पर विचार किया जाता है। खड़े मोड़ आकृति में प्राय: परवलयिक होते हैं। जब ढालों के कटान पर चोटी बनती है, तब मोड़ उत्तल और जब कटान पर घाटी बनती है, तब वे अवतल होते हैं।
बारूथ स्पिनोज़ा
बारूथ डी स्पिनोज़ा (Baruch De Spinoza ; २४ नवम्बर १६३२ - २१ फ़रवरी १६७७) यहूदी मूल के डच दार्शनिक थे। उनका परिवर्तित नाम 'बेनेडिक्ट डी स्पिनोजा' (Benedict de Spinoza) था। उन्होने उल्लेखनीय वैज्ञानिक अभिक्षमता (aptitude) का परिचय दिया किन्तु उनके कार्यों का महत्व उनके मृत्यु के उपरान्त ही समझा जा सका। इनके लेखों में वैज्ञानिक अभिक्षमता दिखती है!
परिचय
स्पिनोजा का जन्म हालैंड (एम्स्टर्डम) में, यहूदी परिवार में, सन् १६३२ में हुआ था। वे स्वभाव से एकांतप्रिय, निर्भीक तथा निर्लोभ थे। अपने विश्वासों को त्यागने के लिए उनको लोभ दिखाया गया, उनकी हत्या का षड्यंत्र रचा गया, उन्हें यहूदी संप्रदाय से बहिष्कृत किया गया, फिर भी वे अडिग रहे। सांसारिक जीवन उनको एक असह्य रोग के समान जान पड़ता था। अतः उससे मुक्ति पाने तथा ईश्वरप्राप्ति के लिए वे बेचैन रहते थे।
स्पिनोज़ा का सबसे प्रसिद्ध ग्रंथ उनका 'एथिक्स' (नीतिशास्त्र) है। किंतु इसके अतिरिक्त भी उन्होंने सात या आठ ग्रंथों का प्रणयन किया है। प्रिंसिपल्स ऑफ फिलासफी तथा मेटाफिजिकल कोजिटेशंस का प्रकाशन १६६३ में और ट्रैक्टेटस थियोलोजिको पोलिटिकस (Tractatus Theologico Politicus) का प्रकाशन १६७० में, बिना उनके नाम के हुआ। उनके तीन अधूरे ग्रंथ ट्रैक्टेटस पोलिटिकस, ट्रैक्टेटस डी इंटेलेक्टस इमेनडेटिओन, ग्रैमैटिसेस लिंगुए हेब्रेसई (Tractatus Politicus de Intellectus Emendatione, Compendium Grammatices Linguae Hebraeae) हैं - जो उनके मुख्य ग्रंथ एथिक्स के साथ, उनकी मृत्यु के उपरांत उसी साल १६७७ में प्रकाशित हुए। बहुत दिनों बाद उनके एक और ग्रंथ ट्रैक्टेटस ब्रेविस डी डिओ (Tractatus Brevis de Deo) का पता चला, जिसका प्रकाशन १८५८ में हुआ। स्पिनोजा के जीवन तथा दर्शन के विषय में अनेक ग्रंथ लिखे गए हैं जिनकी सूची स्पिनोज़ा इन द लाइट ऑफ वेदांत (Spinoza in the light of Vedanta) में दी गई है।
इस कल्पना का कि द्रव्य की सृष्टि हो सकती है अत: विचारतत्व और विस्तारतत्व द्रव्य हैं, स्पिनोज़ा ने घोर विरोध किया। द्रव्य, स्वयंप्रकाश और स्वतंत्र है, उसकी सृष्टि नहीं हो सकती। अत: विचारतत्व और विस्तारतत्व, जो सृष्ट हैं, द्रव्य नहीं बल्कि उपाधि हैं। स्पिनोज़ा अनीश्वरवादी इस अर्थ में कहे जा सकते हैं कि उन्होंने यहूदी धर्म तथा ईसाई धर्म में प्रचलित ईश्वर की कल्पना का विरोध किया। स्पिनोज़ा का द्रव्य या ईश्वर निर्गुण, निराकार तथा व्यक्तित्वहीन सर्वव्यापी है। किसी भी प्रकार ईश्वर को विशिष्ट रूप देना उसको सीमित करना है। इस अर्थ में स्पिनोज़ा का ईश्वर अद्वैत वेदांत के ब्रह्म के समान है। जिस प्रकार ब्रह्म की दो उपाधियाँ, नाम और रूप हैं, उसी प्रकार स्पिनोज़ा के द्रव्य की दो उपाधियाँ विचार और विस्तार हैं। ये द्रव्य के गुण नहीं है। ब्रह्म के स्वरूपलक्षण के समान द्रव्य के भी गुण हैं जो उसके स्वरूप से ही सिद्ध हो जाते हैं, जैसे उसकी अद्वितीयता, स्वतंत्रता, पूर्णता आदि। विचार तथा विस्तार को गुण न कहकर उपाधि कहना अधिक उपर्युक्त है, क्योंकि स्पिनोज़ा के अनुसार वे द्रव्य के स्वरूप को समझने के लिए बुद्धि द्वारा आरोपित हैं। इस प्रकार की अनंत उपाधियाँ स्पिनोज़ा को मान्य हैं। ईश्वर की ये उपाधियाँ भी असीम हैं परंतु ईश्वर की निस्सीमता निरपेक्ष है वहाँ इन उपाधियों की असीमता सापेक्ष है।
ईश्वर जगत् का स्रष्टा है, परंतु इस रूप में नहीं कि वह अपनी इच्छाशक्ति से संपूर्ण विश्व की रचना करता है। वास्तव में ईश्वर में इच्छाशक्ति आरोपित करना उसको सीमित करना है। परंतु इसका यह अर्थ नहीं है कि ईश्वर स्वतंत्र नहीं है; उसकी स्वतंत्रता उसकी सर्वनिरपेक्षता है न कि स्वंतत्र इच्छा इसी से स्पिनोज़ा सृष्टि को सप्रयोजन नहीं मानता। ईश्वर जगत् का कारण उसी अर्थ में है जिसमें स्वर्णपिंड आभूषण का या आकाश त्रिभुज का। परंतु इसका यह अर्थ नहीं कि ईश्वर परिवर्तनशील है। जगत् कल्पित है किंतु उसका आधार ईश्वर सत्य है। ईश्वर और जगत् विभिन्न हैं, परंतु विभक्त नहीं।
जिस प्रकार ईश्वर में इच्छाशक्ति नहीं है वैसे ही मनुष्य में भी स्वतंत्र इच्छाशक्ति नाम की कोई वस्तु नहीं है। वास्तविकता यह है कि प्रत्येक विचार का कारण एक अन्य विचार हुआ करता है अत: कोई भी विचार स्वतंत्र नहीं है। साथ ही स्पिनोज़ा की विचारजगत् पर भौतिक जगत् का प्रभाव नहीं पड़ता। कार्य-कारण-शृंखला अलग हैं परंतु दोनों एक ही द्रव्य, है अत: वे संबंधित मालूम पड़ते हैं।
व्यवहारजगत् में स्पिनोज़ा नियतिवादी जान पड़ते हैं। उनका कहना है कि इच्छाशक्ति के अस्वीकार करने से हमारे व्यवहार तथा आचार पर प्रभाव नहीं पड़ता अत: उससे सर्शक होना अनावश्यक है। वास्तविकता तो यह है कि यदि हमको यह दृढ़ निश्चय हो जाए कि संसार की कार्य-कारण-शृंखला इच्छानिरपेक्ष है तो हमको बड़ी शांति मिले। मनुष्य तभी तक अशांत रहता है जब तक उसकोश् कार्य कारण-शृंखला में परिवर्तन की आशा रहती है। इच्छास्वातंत्रय में विश्वास ही हमारा बंधन है। इच्छास्वातंत्रय का उपयोग इच्छास्वातंत्रय के निराकरण के लिए करना चाहिए। इच्छास्वातंत्रय के शमन से राजसिक वृत्ति तथा मानसिक विकारों का शमन होता है और मन ईश्वरचिंतन के योग्य होता है।
जीवन का परम लक्ष्य ईश्वर की प्राप्ति है क्योकि तभी नित्यशुभ की प्राप्ति हो सकती है। ईश्वर की प्राप्ति ईश्वर से प्रेम करने से होती है परंतु प्रेम का अर्थ भावुकता नहीं बल्कि तन्मयता है। इसी से स्पिनोज़ा ने इस प्रेम को बौद्धिक प्रेम कहा है। ईश्वरतन्मयता का एक अर्थ यह भी है कि हम सदाचार सदाचार के लिए करें, क्योंकि सदाचार के उपलक्ष्य में प्रतिफल की इच्छा रखना एक बंधन की सृष्टि करना है। जब हमारा मन ईश्वरमय तथा हमारा दृष्टिकोण नित्य का दृष्टिकोण हो जाता है तब हम ईश्वर के साथ तादात्म्य का अनुभव करते हैं तथा परम शांति प्राप्त करते हैं। स्पिनोज़ा के विचार में ईश्वर के सगुण साकार रूप का भी महत्व है। जिनका बौद्धिक स्तर नीचा है तथा जिनके मन में सगुण, साकार ईश्वर की कल्पना से धर्मभावना जाग्रत होती है उनके लिए यह कल्पना अत्यंत उपयोगी है। ईश्वर को न मानने की अपेक्षा सगुण साकार ईश्वर को मानना श्रेयस्कर है। स्पिनोज़ा का विचार सर्वधर्मनिरपेक्ष था, इसी से आज के युग में लोगों की दृष्टि स्पिनोज़ा की ओर बार बार जा रही है।
ढाल
जब कभी किसी सड़क में मोड़ आता है तो उस मोड़पर सड़क के फर्श को मोड़ के बाहरी ओर ऊँचा उठाकर सड़क को ढालू बनाया है। इसी प्रकार रेल के मार्ग में भी मोड़ बाहरी पटरी भीतरी से थोड़ी उँची रखी जाती है। सड़क की सतह का, या रेल के मार्ग का, मोड़ पर इस प्रकार ढालू बनाया जाना ढाल या आनति (कैन्ट या सुपर-ऐलिवेशन) कहलाता है।
मोड़ पर चलती हुई गाड़ी पर जो बल काम करते हैं वे
अपकेंद्र बल का संतुलन सड़क की सतह का घर्षण करता है और यदि इस घर्षण का बल यथेष्ट न हो तो गाड़ी बाहर की ओर फिसल जाएगी। उठान इस फिसलने की प्रवृत्ति को रोकने में सहायता करती है।
उठान का प्रयोग रेल के मार्गों पर दीर्घकाल से किया जा रहा है, किंतु जहाँ तक सड़कों का प्रश्न है, पहले गाड़ियों की मंद गति के कारण इसकी आवश्यकता नहीं पड़ती थी। आजकल मोटर गाड़ियों की तीव्र गति के कारण सड़क की उठान एक आधुनिक विकास है।
आवश्यक ढाल उस महत्तम गति पर निर्भर रहती है जिसपर गाड़ियों के चलने की आशा की जाती है, अर्थात् उनके कल्पित वेग पर। ढाल निम्नलिखित सूत्र के अनुसार निश्चित की जाती है :
q = V2/ (15 r)।
यहाँ q = ढाल,
(V) = अधिकतम कल्पित वेग (मील प्रति घण्टा) और
r = मोड़ की त्रिज्या (फुट में)
सही उठानवाली सड़क पर कल्पित गति से यात्रा करनेवाली गाड़ी सुगमता से तथा सुरक्षित ढंग पर, फिसलने की प्रवृत्ति के बिना, चलेगी। यदि कोई मोटरकार सड़क पर कल्पित गति से तेज चलेगी तो सड़क का घर्षण उसे फिसलने से बचाएगा। यदि कोई रेलगाड़ी कल्पित गति से तेज चलती है तो बगल की दाब को पहियों के बाहर निकले पार्श्व (फ्लैंजेंज़) सँभाल लेते हैं। उठानवाला कोई भी मोड़ केवल उस गति से यात्रा करने के लिए सुखद होता है जिसके लिए सड़क बनाई जाती है। किंतु सड़क पर तो अनेक प्रकार की गाड़ियाँ, तीव्र तथा धीमी दोनों प्रकार की गतियों से चलती हैं। धीमी चाल से चलनेवाली गाड़ियों को, जैसे बैलगाड़ियों और अन्य जानवरों से खींची जानेवाली सवारियों को, जो कल्पित गति से कहीं कम गति पर चलती हैं, अधिक ढाल से असुविधा होती है। इस कारण भारत में भारतीय सड़क कांग्रेस के मानकों के अनुसार ढाल की सीमा १५ में १ (अर्थात् १५ फुट चौड़ी में १ फुट) नियत कर दी गई है। दूसरे देशों में यद्यपि १० में १ तक की ढाल की अनुमति होती है, तो भी साधारणत: ढाल १५ में १ से अधिक नहीं होती।
आंग्ल-ज़ांज़ीबार युद्ध
आंग्ल-ज़ांज़ीबार युद्ध 27 अगस्त 1896 को ब्रिटिश साम्राज्य और ज़ांज़ीबार सल्तनत के बीच लड़ा गया एक सैन्य संघर्ष था। यह संघर्ष 38 से 45 मिनट के बीच चला, जिसके कारण इसे इतिहास का सबसे छोटा युद्ध बताया जाता है। युद्ध का तत्कालिक कारण 25 अगस्त 1896 को ब्रिटिश समर्थक सुल्तान हमद बिन थुवैनी की मृत्यु और उसके बाद खालिद बिन बरगश का सुल्तान की गद्दी पर बैठना था। ब्रिटिश अधिकारी हामूद बिन मुहम्मद को सुल्तान बनाना चाहते थे, जोकि ब्रिटिश समर्थक था और उनके हितों के अधिक अनुकूल थे। 1886 में हस्ताक्षरित एक संधि के अनुसार, सल्तनत की गद्दी में बैठने के लिए एक शर्त यह थी कि उत्तराधिकारी को ब्रिटिश वाणिज्य दूतावास से अनुमति प्राप्त करना होगा, और खालिद ने इस आवश्यकता को पूरा करना आवश्यक नहीं समझा। अंग्रेजों ने इसे अपनी अवमानना समझी और खालिद को यह कहते हुए अंतिम सन्देश भेजा कि वह अपनी सेनाओं को भंग कर महल छोड़ दे। जवाब में, खालिद ने अपने महल के सैनिको को तैनात कर और खुद को महल के अंदर बन्द कर लिया।
27 अगस्त को 09:00 बजे पूर्वी अफ्रीका समय (ईएटी) पर अन्तिम चेतावनी की समय सीमा समाप्त हुई, उस समय तक अंग्रेजों ने तीन क्रूज़र, दो गनबोट, 150 मरीन और नाविक, और 900 ज़ांज़ीबारियों को बंदरगाह क्षेत्र में इकट्ठा कर लिया था। रॉयल नेवी की एक टुकड़ी रियर-एडमिरल हैरी रॉसन की कमान में थी और आंग्ल-ज़ांज़ीबारी समर्थक टुकड़ी की कमान ज़ांज़ीबार सेना के ब्रिगेडियर-जनरल लॉयड मैथ्यूज़ (जो ज़ांज़ीबार के पहले मंत्री भी थे) के हाथों में थी। लगभग 2,800 ज़ांज़ीबारियों ने महल के बचाव के लिये जुटे थे; जिसमें अधिकांश प्रजा से भर्ती किए गए नागरिक थे, लेकिन उनमें सुल्तान के महल के रक्षक और उनके कई सौ सेवक और दास भी शामिल थे। रक्षकों के पास तोपखाने के कई इकाई और मशीन गन थे, जो ब्रिटिश जहाजों पर घात लगाये, महल के सामने स्थापित किए गए थे। बमबारी, 09:02 पर चालु हुई, जिससे महल में आग लग गई और बचाव हेतु लगे तोपखाने निष्क्रिय हो गये। एक छोटी नौसैनिक कार्यवाही हुई, जिसमें ब्रिटिशों ने ज़ांज़ीबारी शाही नौका HHS  ग्लासगो और दो छोटे पोत को डुबो दिया। कुछ गोलीबारी ब्रिटिश समर्थक ज़ांज़ीबारी सैनिकों पर भी की गई जब वे महल के पास गए थे। महल में लगे ध्वज को गिरा दिया गया और 09:46 पर गोलीबारी बंद कर दी गई।
सुल्तान की सेना में लगभग 500 लोग हताहत हुए, जबकि केवल एक ब्रिटिश नाविक घायल हुआ। सुल्तान खालिद ने जर्मन पूर्वी अफ्रीका (वर्तमान तंजानिया के मुख्य भाग में) में भागने से पहले, जर्मन वाणिज्य दूतावास में शरण प्राप्त की। अंग्रेजों ने जल्द ही सुल्तान हमूद को सुल्तान की गद्दी पर बैठा कर वहां एक कठपुतली सरकार स्थापित कर दी। युद्ध ने जंजीबार सल्तनत की संप्रभुता के अंत को चिह्नित किया और भारी ब्रिटिश प्रभाव की अवधि शुरू हुई।
परिणाम
लगभग 500 ज़ांज़ीबारी पुरुष और महिलाएं बमबारी के दौरान मारे गए या घायल हो गए, अधिकांश मृतक उस आग का परिणाम थे जो महल में लगी थी। यह ज्ञात नहीं है कि इनमें से कितने हताहत सैनिक थे, लेकिन खालिद के सैनिकों के बारे में कहा जाता था कि वे सभी "मृत" पाये गये थे। ब्रिटिश हताहतों की संख्या एक नाविक अधिकारी था, जो बाद में ठीक हो गया था। यद्यपि अधिकांश ज़ांज़ीबारी शहरवासी अंग्रेजों के साथ थे, लेकिन शहर के भारतीय आवासो में लूटपाट की गई, और इस अराजकता में लगभग बीस निवासियों ने अपना जीवन खो दिया। शान्ती व्यवस्था बहाल करने के लिए, 150 ब्रिटिश सिख सैनिकों को सड़कों पर गश्त करने के लिए मोम्बासा से स्थानांतरित किया गया था। सेंट जॉर्ज और फिलोमेल के नाविकों को आग को रोकने के लिए एक फायर ब्रिगेड बनाने के लिए उतारा गया था, जो अब महल से फैल कर पास के कस्टम शेड में पहुंच गया था। कस्टम शेड में आग लगने से कुछ चिंता थी क्योंकि उनमें विस्फोटकों का एक बड़ा भंडार था, हालांकि कोई विस्फोट नहीं हुआ। सुल्तान खालिद, कैप्टन सालेह और लगभग चालीस अनुयायियों समैत महल में लडाई के दौरान जर्मन वाणिज्य दूतावास में शरण ले ली, दुतावास में उनके लिये दस सशस्त्र जर्मन सैनिक और नौसैनिकों द्वारा पहरा दे रहे थे, जबकि मैथ्यूज उन्हें गिरफ्तार करने के लिए दुतावास के बाहर सैनिको को तैनात किया, अगर वे बाहर भागने कोशिश करें। प्रत्यर्पण अनुरोधों के बावजूद, जर्मन वाणिज्य दूतावास ने ख़ालिद को अंग्रेज़ों के सामने आत्मसमर्पण करने से मना कर दिया क्योंकि ब्रिटेन के साथ उनके देश की प्रत्यर्पण संधि में विशेष रूप से राजनीतिक कैदी सम्मलित नहीं था। इसके बजाय, जर्मन वाणिज्यदूत ने "ज़ांज़ीबार की जमीन पर पैर न रखने" के शर्त के साथ, खालिद को जर्मन पूर्वी अफ्रीका में पहुंचाने का वादा किया। 2 अक्टूबर को इंपीरियल जर्मन नौसेना का एसएमएस सीडलर बन्दरगाह पर पंहुचा। खालिद वाणिज्य दूतावास से सीधे जर्मन युद्ध पोत पर कदम रखा और गिरफ्तारी से बच गया। उन्हें सीडलर पर नाव से स्थानांतरित किया गया और फिर जर्मन पूर्वी अफ्रीका में दार अस सलाम के पास ले जाया गया। खालिद को 1916 में प्रथम विश्व युद्ध के पूर्वी अफ्रीकी अभियान के दौरान, ब्रिटिश सेना द्वारा पकड़ लिया गया था, और पूर्वी अफ्रीका लौटने से पूर्व सेशेल्स और सेंट हेलेना में निर्वासित किया गया था, जहां 1927 में मोम्बासा में उसकी मृत्यु हो गई। अंग्रेजों ने खालिद के समर्थकों को उनके खिलाफ किए गए गोलीबारी की लागत और लूटपाट के कारण हुए नुकसान की भरपाई करने के लिए मजबूर किया, जिसकी कीमत 300,000 रुपये थी।
अवधि
एक घंटे के तीन-चौथाई से कम समय तक चलने वाले इस युद्ध को रिकॉर्ड किए गए इतिहास में सबसे छोटा माना जाता है। 38, 40 और 45 मिनट सहित, कई अवधि स्रोत से निकल आई हैं, लेकिन 38 मिनट की अवधि सबसे अधिक बार उद्धृत की जाती है। यह भिन्नता वास्तव में युद्ध की शुरुआत और अंत को लेकर भ्रम के कारण है। कुछ स्रोत युद्ध की शुरुआत को 09:00 पर गोलीबारी के आदेश से लेते हैं और कुछ 09:02 पर वास्तविक गोलीबारी की शुरुआत के साथ। युद्ध का अंत आम तौर पर 09:40 पर माना जाता है, जब आखिरी गोली मारकर, महल के ध्वज को गिरा दिया गया था, लेकिन कुछ स्रोत इसे 09:45 पर बताते हैं। ब्रिटिश जहाजों का लाँग बुक में भी भिन्नताएं देखने को मिलती है, सेंट जॉर्ज में संघर्ष विराम और खालिद का जर्मन दूतावास में प्रवेश 09:35 पर दर्शाया गया है, वहीं थ्रश पर 9:40,रैकून;; पर 9:41, और फिलोमेल और स्पैरो'' के लॉगबूक पर पर 09: 45 देखने को मिलता है।
पाकिस्तान रेल
पाकिस्तान रेलवे, पाकिस्तान के एक राष्ट्रीय स्वामित्व राज्य के रेल परिवहन सेवा है, लाहौर में मुख्यालय है। यह संघीय सरकार द्वारा रेल मंत्रालय के तहत प्रशासित है। पीआर पाकिस्तान भर में परिवहन के एक महत्वपूर्ण मोड प्रदान करता है। यह सामान्यतः "देश की जीवन रेखा" के रूप में है और पाकिस्तान भर में लोगों और माल की बड़े पैमाने पर आंदोलन में सहायता करके, संदर्भित किया जाता है। वर्तमान अध्यक्ष शाहिद हुसैन राजा है। संगठन दिवालिया हो चुकी है और लागत में कटौती के एक उपाय में सभी माल और कई यात्री सेवाओं को बंद कर दिया है।
घरेलू
पाकिस्तान में रेल सेवा राज्य संचालित, पाकिस्तान रेलवे द्वारा प्रदान की जाती है, जिसका पर्यवेक्षण रेल मंत्रालय द्वारा किया जाता है। पाकिस्तान रेलवे, पाकिस्तान में परिवहन का एक महत्त्वपूर्ण माध्यम है जो वृहत स्तर पर यात्रियों और माल के आवागमन की सेवा प्रदान करता है। रेलवे तंत्र के अंतर्गत 8,163 किलोमीटर का क्षेत्र है जिसमे से (ब्रॉड गेज) अकेले ही 7,718 किलो मीटर का क्षेत्र समावेशित करता है और यह 293 किलोमीटर के विद्युतीकृत ट्रैक को भी सम्मिलित करता है।  नैरो गेज ट्रैक शेष 445 किलोमीटर में समाहित हैं। कुल आय का 50 प्रतिशत यात्रियों के किराये से प्राप्त होता है। 1999-2000 के दौरान यह 4.8 बिलियन रुपये तक हो गया था। पाकिस्तान रेलवे प्रतिवर्ष 65 मिलियन यात्रियों को आवागमन करता है और प्रतिदिन 228 मेल, एक्सप्रेस और पैसेंजर ट्रेनों को चलाता है। पाकिस्तान रेलवे विभिन्न अवसरों के लिए विशेष रेलगाड़ियां भी चलाता हैं। मालवाहक व्यापारिक इकाई जिसमे 12000 कर्मचारी हैं, यह रेलवे तंत्र पर 200 से भी अधिक मालवाहक अड्डों का परिचालन करती है। एफबीयू (FBU) कराची पत्तन और कासिम पत्तन पर कार्य करती है और साथ ही साथ तंत्र के अन्य कई अड्डों पर भी और यह कृषि संबंधी, औद्योगिक तथा आयातित वस्तुओं जैसे कि गेहूं, कोयला, खाद, सीमेंट और चीनी जैसी वस्तुओं की खरीद फरोख्त के द्वारा आय अर्जित करती है। लगभग 39 प्रतिशत आय पेट्रोलियम के परिवहन से प्राप्त होती है, 19 प्रतिशत गेहूं, खादों और रॉक फॉस्फेट के आयात से. शेष 42 प्रतिशत घरेलू ट्रैफिक के माध्यम से अर्जित होती है। माल वाहन की दर की रूपरेखा सड़क परिवहन के बाज़ार के रुख पर आधारित होती है जोकि रेल परिवहन का एक प्रमुख प्रतिस्पर्धी भी है।
व्यापक परिवहन
कराची सर्कुलर रेलवे जिसकी शुरूआत 1940 के दशक के पूर्वार्ध में हुई थी, वह आज तक पाकिस्तान की एकमात्र चलती हुई व्यापक पारवहन प्रणाली है। 1976 में कराची में एक भूमिगत मेट्रो संयत्र पर कार्य शुरू करने की प्रक्रिया चल रही थी लेकिन यह सभी योजनायें तब से ही विलंबित दी गयी है। एक अन्य प्रस्ताव लाहौर मेट्रो के लिए है जिस पर अभी भी योजना बनायी जा रही है और इसके 2020 तक समाप्त हो जाने की सम्भावना है।
अन्तर्राष्ट्रीय
🇮🇷ईरान- ब्रॉड गेज की एक रेलवे लाइन ज़हेदन से क्वेटा तक चलती है और मानक गेज लाइन शेष ईरानी रेल तंत्र से जुड़ते हुए केन्द्रीय ईरान में ज़हेदन से कर्मन पर समाप्त हो जाती है। 18 मई 2007 को पाकिस्तान और ईरान द्वारा रेल निगम के लिए एक एमओयू (MOU) पर हस्ताक्षर किया गया जिसके अंतर्गत दिसंबर 2008 तक इस लाइन का कार्य पूरा होना था। अब जबकि रेल प्रणाली ज़हेदन पर जुड़ती है तो इस्लामिक रिपब्लिक ऑफ ईरान रेलवे के मानक गेज ट्रैक और पकिस्तान रेलवे के ब्रॉड गेज ट्रैक के बीच गेज विच्छेदित होता है।
🇦🇫अफगानिस्तान- वर्तमान में अफगानिस्तान जाने के लिए कोई रेल मार्ग नहीं है क्योंकि उस देश में रेल तंत्र नहीं है हालांकि पाकिस्तान रेल ने तीन चरणों में एक अफगानी रेल नेटवर्क बनाने का प्रस्ताव दिया है। पहला चरण अफगानिस्तान में चमन से लेकर स्पिन बोल्डक तक फैला होगा। दूसरे चरण में लाइन को कंधार तक विस्तृत किया जायेगा और तीसरे चरण में इसे अंततः हेरात तक जोड़ा जायेगा. वहां से, लाइन को खुश्का, तुर्कमेनिस्तान तक बढ़ाया जायेगा. अंतिम चरण में गेज को  केन्द्रीय एशियाई गेज से जोड़ा जायेगा. यह स्पष्ट नहीं कि गेज विच्छेदन स्टेशन कहां पर होगा। यह प्रस्तावित लाइन दल्बदीन और ताफ्तान से होते हुए ग्वाडर के पोर्ट टाउन से भी जोड़ी जायेगी, इस प्रकार यह पोर्ट टाउन को केन्द्रीय एशिया से जोड़ देगी.
🇨🇳 चीन- चीन के साथ जोड़ने वाली कोई लाइन नहीं है, हालांकि 28 फ़रवरी 2007 को समुद्र तल से 4730 मीटर की उंचाई पर स्थित खुन्जेराब पास से होते हुए हवेलियन से लेकर काश्घर स्थित चीनी रेलहेड तक, जिसकी कुल दूरी लगभग 750 किलोमीटर है, की प्रस्तावित लाइन की साध्यता अध्ययन के लिए ठेके दिए गए थे।
पंजाकॅन्त
पंजाकॅन्त ( ताजिकी: Панҷакент, फ़ारसी:, रूसी: Пенджикент, अंग्रेज़ी: Panjakent ) उत्तर-पश्चिमी ताजिकिस्तान के सुग़्द प्रांत में ज़रफ़शान नदी के किनारे बसा हुआ एक शहर है। सन् २००० की जनगणना में यहाँ की आबादी ३३,००० थी। यह प्राचीनकाल में सोग़दा का एक प्रसिद्ध शहर हुआ करता था और उस पुरानी नगरी के खँडहर आधुनिक पंजाकॅन्त शहर के बाहरी इलाक़ों में देखे जा सकते हैं।
उच्चारण
"पंजाकॅन्त" शब्द में 'क' पर लगी ऍ|'ऍ' की मात्रा के उच्चारण पर ध्यान दें। यह 'ए' और 'ऐ' दोनों के स्वरों से ज़रा भिन्न है।
इतिहास
प्राचीन पंजाकॅन्त ५वीं सदी ईस्वी में शुरू हुआ और सोग़दाईयों के "पंच" नामक राज्य की राजधानी हुआ करता था और इसका नाम "पंचेकंथ" था। यहाँ के लोग अधिकतर ज़र्थुष्ती (पारसी) धर्म के अनुयायी थे लेकिन माना जाता है कि सोग़दा पर भारतीय संस्कृति की गहरी छाप भी थी, जिस से कुछ वैदिक रीति-रिवाज भी माने जाते थे। यहाँ व्यापार और कृषि दोनों पनपे, क्योंकि यह रेशम मार्ग पर पड़ता था (जहाँ से माल चीन और यूरोप व मध्य पूर्व के दरमियान आता-जाता था)।
सन् ७२२ ई॰ में अरबी फ़ौजों ने धावा बोलकर पंजाकॅन्त पर क़ब्ज़ा जमा लिया। शहर का आख़री शासक ज़रफ़शान नदी ने ऊपर वाले हिस्सों की तरफ़ भाग गया लेकिन पकड़कर मार दिया गया। आने वाले ५० सालों तक आक्रामकों ने नगर पर शासन किया जिस दौरान शहर का ऊपरी हिस्सा लोगों से ख़ाली कर दिया गया और वीरान हो गया। नगर के इस भाग में पाए गए खंडहरों से पता चलता है कि यहाँ के लोगों का रहन-सहन, रीति-रिवाज और कला संस्कृति क्या थी।
इमाम
इमाम (/ɪ एम ɑː एम/; अरबी: إمام imām; बहुवचन: أئمة आइमा) एक इस्लामी नेतृत्व की स्थिति है।
यह आमतौर पर सुन्नी मुसलमानों के बीच एक मस्जिद और मुस्लिम समुदाय की नमाज़ का नेतृत्व करने वाला अथवा शीर्षक के रूप में उपयोग किया जाता है। इस संदर्भ में, इमाम इस्लामिक सलात सेवाओं का नेतृत्व कर सकते हैं, समुदाय के नेताओं के रूप में कार्य कर सकते हैं, और धार्मिक मार्गदर्शन प्रदान कर सकते हैं।
शिया मुसलमानों के लिए, इमाम की अवधारणा के माध्यम से इस्लाम में इमाम का एक और केंद्रीय अर्थ और भूमिका है; यह शब्द केवल इस्लाम में अहल अल-बैत के उन सदस्यों के लिए लागू है, जो इस्लामी पैगंबर मुहम्मद के घर से तालुक रखते हैं, जिन्हें मासूमीन के रूप में नामित किया जाता है।
सुन्नी इमाम
इस्लाम की सुन्नी शाखा में शिया के समान अर्थ नहीं है, इस्लामिक विश्वास के बाहर उन लोगों द्वारा अक्सर एक महत्वपूर्ण भेद को अनदेखा किया जाता है। रोजमर्रा के शब्दों में, सुन्नी मुसलमानों के लिए इमाम वह व्यक्ति है जो इस्लामी औपचारिक (फ़र्ज़) प्रार्थनाओं का नेतृत्व करता है, यहां तक ​​कि मस्जिद के अलावा स्थानों में भी, जब भी दो व्यक्तियों के समूह में प्रार्थनाएं एक व्यक्ति के साथ होती हैं और अन्य उपासना के अपने अनुष्ठान कार्यों की प्रतिलिपि बनाकर। शुक्रवार उपदेश अक्सर नियुक्त इमाम द्वारा दिया जाता है। सभी मस्जिदों में (मंडल) प्रार्थनाओं का नेतृत्व करने के लिए एक इमाम है, भले ही यह कभी-कभी आधिकारिक रूप से नियुक्त वेतनभोगी व्यक्ति की बजाय एकत्र मंडली का सदस्य हो। इमाम के रूप में महिलाओं की स्थिति विवादास्पद है। हदीस के अनुसार, जिसे चुना जाना चाहिए, वह व्यक्ति है जो कुरान और सुन्नत (भविष्यवाणी परंपरा) का सबसे अधिक ज्ञान है और अच्छे चरित्र का है; उम्र युवावस्था के बाद है।
यह शब्द इस्लाम में मान्यता प्राप्त धार्मिक विद्वान या प्राधिकरण के लिए भी प्रयोग किया जाता है, अक्सर चार सुन्नी मधबों के संस्थापक विद्वानों, या न्यायशास्त्र के स्कूल (फ़िक़ह) के लिए। यह उन मुस्लिम विद्वानों का भी उल्लेख कर सकता है जिन्होंने हदीस से संबंधित विश्लेषणात्मक विज्ञान बनाए थे या यह उनके पीढ़ी के समय में मुहम्मद के परिवार के प्रमुखों का उल्लेख कर सकता है।
निम्नलिखित तालिका सुन्नी मुसलमानों द्वारा विद्वानों के अधिकार के संदर्भ में विचार किए गए इमाम दिखाती है:
तुर्की में इमाम की स्थिति
राज्यों द्वारा मस्जिदों में काम करने के लिए इमाम नियुक्त किए जाते हैं और उन्हें इमाम हैटिप हाईस्कूल के स्नातक होने की आवश्यकता होती है या धर्मशास्त्र में विश्वविद्यालय की डिग्री होती है। यह तुर्की में धार्मिक मामलों की प्रेसीडेंसी द्वारा नियंत्रित एक आधिकारिक स्थिति है और केवल पुरुष ही इस स्थिति में नियुक्त किए जाते हैं जबकि एक ही राज्य संगठन के तहत महिला अधिकारी प्रचारक और कुरान कोर्स शिक्षक, धार्मिक सेवा विशेषज्ञों के रूप में काम करते हैं। इन अधिकारियों को सुन्नी संप्रदाय के हानाफी स्कूल से संबंधित माना जाता है।
इस्लामी आंदोलन में एक केंद्रीय व्यक्ति को सीरिया में इमाम नभावी और भारत में अहमद रजा खान जैसे इमाम के रूप में भी जाना जाता है और पाकिस्तान को सुन्नी मुसलमानों के इमाम भी कहा जाता है।
शिया इमाम
शिया संदर्भ में, एक इमाम न केवल भगवान के उत्कृष्टता के रूप में प्रस्तुत किया जाता है, बल्कि नामों, गुणों और कृत्यों में पूरी तरह से भाग लेने के रूप में, जो धर्मशास्त्र आमतौर पर अकेले भगवान के लिए सुरक्षित होता है। समुदाय के नेताओं का जिक्र करते हुए इमाम का अर्थ विश्वास के लिए अधिक महत्वपूर्ण है। इस्ना-अशरी और इस्माईली शिआ का मानना ​​है कि इन इमामों को ईश्वर द्वारा वफादार के लिए सही उदाहरण होने और जीवन के सभी पहलुओं में सभी मानवता का नेतृत्व करने के लिए चुना जाता है। वे यह भी मानते हैं कि चुने गए सभी इमाम किसी भी पाप, निर्दोषता से मुक्त हैं जिन्हें इस्मा कहा जाता है। इन नेताओं का पालन किया जाना चाहिए क्योंकि उन्हें अल्लाह द्वारा नियुक्त किया जाता है।
धर्मनिरपेक्ष शासकों के रूप में इमाम
कभी-कभी, इमाम ने धर्मनिरपेक्ष और धार्मिक दोनों अधिकार रखे हैं। खारीजाइट या इबादी संप्रदायों के बीच ओमान में यह मामला था। कई बार, इमाम चुने गए थे। दूसरी बार स्थिति 1624 और 1742 से यरूबा राजवंश के साथ विरासत में मिली थी। ओमान के शासकों की सूची देखें, रुस्तमीड राजवंश : 776-909, नभानी राजवंश : 1154-1624, यारुबा राजवंश : 1624-1742, अल कहा: 1744-वर्तमान जानकारी के लिए वर्तमान। फुटा जलन (1727-1896) का इमामेट पश्चिम अफ्रीका में एक फुलानी राज्य था जहां धर्मनिरपेक्ष शक्ति वंशानुगत इमाम, या अल्मामी की दो पंक्तियों के बीच बदलती थी। जैदी शिया संप्रदाय में, इमाम धर्मनिरपेक्ष और आध्यात्मिक नेताओं थे जिन्होंने यमन में एक हज़ार साल से अधिक समय तक सत्ता संभाली थी। 897 में, एक जैदी शासक, अल-हादी इल-हक याह्या ने इस तरह की इमामों की एक पंक्ति की स्थापना की, जो 20 वीं शताब्दी के दूसरे छमाही तक जीवित सरकार का एक ईश्वरीय रूप था। (जैदियाह के तहत विवरण देखें, यमन का इतिहास, यमन के इमाम।)
रुहौला खोमेनी को आधिकारिक तौर पर ईरान में इमाम के रूप में जाना जाता है। कई ईरानी स्थानों और संस्थानों का नाम "इमाम खोमेनी" रखा गया है, जिसमें एक शहर, एक अंतरराष्ट्रीय हवाई अड्डा, एक अस्पताल और एक विश्वविद्यालय शामिल है।
कौकब हमीद खॉं
कौकब हमीद खॉं,भारत के उत्तर प्रदेश की पंद्रहवी विधानसभा सभा में विधायक रहे। 2007 उत्तर प्रदेश विधान सभा चुनाव में इन्होंने उत्तर प्रदेश के बागपत जिले के बागपत विधान सभा निर्वाचन क्षेत्र से रालोद की ओर से चुनाव में भाग लिया।
रत्नाकर भारतीय
रत्नाकर भारतीय एक भारतीय पत्रकार, बीबीसी हिन्दी सेवा के पूर्व समाचार वाचक थे। उन्होंने बीबीसी लन्दन में लगभग ३० वर्षों तक कार्य किया। उनका 12 मार्च 2003 को दिल का दौरा पड़ने से निधन हो गया। उस समय वे लन्दन में थे। रत्नाकर भारतीय भारत में आपातकाल के समय रेडियो की एक जानी मानी आवाज़ थे। उनका नाम बीबीसी के नामचीन उद्घोषकों में लिया जाता है।
यूटीसी+०५:००
यूटीसी+०५:०० (UTC+05:00) यूटीसी से पांच घंटे आगे का समय मंडल है। इस वक्त इस समय मंडल का उपयोग करने वाले क्षेत्रों में बज रहा है।
मानक समय
पूरे वर्ष मानक समय के तौर पर यह निम्नलिखित क्षेत्रों में इस्तेमाल होता है।
दिवालोक बचत समय की तरह
उत्तरी गोलार्ध में दिवालोक बचत समय के रूप में -
नावाहो लोग
नावाहो ( Navajo ), जो स्वयं को दीने ( Diné ) या नाबीहो ( Naabeehó ) भी बुलाते हैं, दक्षिणपश्चिमी संयुक्त राज्य अमेरिका में रहने वाले एक मूल अमेरिकी आदिवासी लोग हैं। इस क़बीले के ३,००,०४८ पंजीकृत सदस्य हैं (सन् २०११ का आंकड़ा) और यह संयुक्त राज्य की संघीय सरकार द्वारा मान्यता-प्राप्त जनजातियों में सबसे बड़ी है। यह संयुक्त राज्य के चार कोने नामक क्षेत्र में भारी तादाद में रहते हैं और वहाँ इनकी अपनी अलग क़बीलाई सरकार भी चलती है। यहाँ बहुत से लोग नावाहो भाषा बोलते हैं, हालाँकि अंग्रेज़ी भी बहुत बोली जाती है।
धनदेव का अयोध्या अभिलेख
धनदेव का अयोध्या अभिलेख एक प्राचीन प्रस्तर अभिलेख है जो ईसापूर्व पहली शताब्दी के भारतीय शासक धनदेव के काल की है। धनपाल देव राजवंश के राजा थे। उन्होने कोशल राज्य के अयोध्या नगरी से शासन चलाया। धनदेव का नाम प्राचीन सिक्कों एवं अभिलेखों में मिलता है। श्री पी एल गुप्त के कथनानुसार, ईसापूर्व १३० ई से १५८ ई (ईसा पश्चात) की कालावधि में पन्द्रह शासकों ने अयोध्या से शासन संभाला जिसमें धनदेव भी सम्मिलित हैं। इन शासकों द्वारा प्रचलित सिक्के प्राप्त हुए हैं। इनके नाम ये हैं- मूलदेव, वायुदेव, विशाखदेव, धनदेव, अजवर्मन, संघमित्र, विजयमित्र, सत्यमित्र, देवमित्र, और आर्यमित्र। दिनेशचन्द्र सरकार ने इस अभिलेख का काल प्रथम शताब्दी (ईसा पश्चात) निर्धारित किया है। यह अभिलेख संस्कृत भाषा में लिखा है और संस्कृत में लिखे प्राचीनतम अभिलेखों में से एक है।
अभिलेख क्षतिग्रस्त अवस्था में है। इसमें सेनापति पुष्यमित्र शुंग और उसके उत्तराधिकारी 'धन-' का उल्लेख है। उसके द्वारा अश्वमेध यज्ञ करने का उल्लेख है और मन्दिर निर्माण का भी उल्लेख है।
यह अभिलेख अयोध्या से डेढ़ किमी दूर बने रणोपाली भवन में बाबा सन्तबख्श की समाधि के पूर्वी द्वार के चौखट-ललाट (सिरदल) से प्राप्त हुआ है। लगता है कि यह कहीं वहीं आसपास मिट्टी में दबा मिला होगा जिसे अनजाने में इस चौखट पर किया गया होगा। इसका उद्धार किसी इतिहास-संरक्षी व्यक्ति की दृष्टि पड़ने पर हुई होगी।
महंत कौशलेन्‍द्र नाथ योगी
महंत कौशलेन्‍द्र नाथ योगी,भारत के उत्तर प्रदेश की पंद्रहवी विधानसभा सभा में विधायक रहे। 2007 उत्तर प्रदेश विधान सभा चुनाव में इन्होंने उत्तर प्रदेश के बलरामपुर जिले के तुलसीपुर विधान सभा निर्वाचन क्षेत्र से भाजपा की ओर से चुनाव में भाग लिया।